نہایت حق گو اور حق پرست تھے ، سلاطین اور امرا کے سامنے بھی ان کی زبان اظہار حق میں باک نہ کرتی تھی ، یزید کی ولی عہدی کے مسئلہ میں اظہار رائے کا واقعہ اوپر گذر چکا ہے ایک اور کسی موقع پر اسی قبیل کا کوئی اختلافی مسئلہ پیش آیا تھا اور لوگ اپنی اپنی رائے ظاہر کرتے تھے لیکن احنف خاموش تھے ، امیر معاویہؓ نے ان سے کہا ابو بحر تم بھی کچھ بولو ،انھوں نے کہا کیا بولوں ، اگر جھوٹ بولتا ہوں تو خدا کا خوف ہے اور اگر سچ بولتا ہوں تو تم لوگوں کا ڈر ہے ۔
Entity: احنف — Type: /person